**СПРАВКА**

**НА**

**ПОСТЪПИЛИТЕ СТАНОВИЩА В СРОКА НА ОБЩЕСТВЕНОТО ОБСЪЖДАНЕ НА ПРОЕКТА НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 1 ОТ 16.01.2003 Г. ЗА СВИДЕТЕЛСТВАТА ЗА ПРАВОСПОСОБНОСТ НА АВИАЦИОННИЯ ПЕРСОНАЛ**

| *№ по ред* | **Предложение** | | **Приема се/ не се приема** | | **Мотиви за не/ приемане на предложението** |
| --- | --- | --- | --- | --- | --- |
| *1* | *2* | | *3* | | *4* |
| **Предложения постъпили от ДП „Ръководство на въздушното движение“** | | | | | | |
| 1 | | Предлага се в чл. 12, ал. 1 след думите „за 45 дни“ да се добави „за срока на валидност на свидетелството за медицинска годност“.  Мотиви за предложението: Целта е да се уточни, че това продължаване може да е само веднъж в рамките на срока на валидност на свидетелството за медицинска годност. | **Приема се** | | Внася се повече яснота в текста, като се уточнява, че става въпрос за продължаване срока на валидност на свидетелството за медицинска годност. | |
| 2. | | В чл. 394, ал. 1 да се отмени т. 14 – „14. квалификационен клас F – светотехнически средства (AGL).”  Мотиви за предложението: светотехническата система не е част от системите, които поддържа инженерно-техническия персонал в смисъла на ATSEP (системи за комуникации, навигация, обзор и CNS/ATM), съгласно Регламент за изпълнение (ЕС) 2017/373 на Комисията за определяне на общи изисквания за доставчиците на услуги и надзора при управлението на въздушното движение/аеронавигационното обслужване. | **Не се приема** | | Светотехническите системи, които са класифицирани като навигационни съоръжения съгласно чл. 1, ал. 2, т. 13 от Наредба № 141 от 27.03.2002 г. за удостоверяване на експлоатационната годност на навигационни съоръжения за въздушна навигация и кацане, са системи за осигуряване на безопасност при УВД и в тази връзка персоналът, който ги поддържа, следва да притежава свидетелство за правоспособност със съответната степен (А, В, С), с вписан квалификационен клас F. Съгласно чл. 4, ал. 3, т. 2 от Наредба № 141, касаещо едно от условията, на които трябва да отговаря организацията, която кандидатства за удостоверение за одобрение за поддръжка на светотехнически системи, а именно: да разполага с квалифициран и сертифициран персонал в съответствие със специфичните изисквания за съоръженията, за които се одобрява организацията. Премахването на квалификационния клас (респективно свидетелствата за правоспособност) ще доведе до несъответствие с изискванията на чл. 4, ал. 3, т. 2 от Наредба № 141 и до невалидност на издадените удостоверения за одобрения на организациите: ДП „РВД“ – одобрена за поддръжката на светотехническите системи на Летище Пловдив и летище Горна Оряховица; „Летище София“ ЕАД – за летище София; „Фрапорт Туин Стар Еърпорт Мениджмънт“ АД – одобрена за поддръжката на светотехническите системи на летище Варна и летище Бургас. Чрез запазване на квалификационния клас (респективно свидетелствата за правоспособност) ще бъде гарантирана безопасността на полетите, тъй като обслужването на светотехническите системи ще се извършва от лица, притежаващи необходимата квалификация. | |
| 3. | | В чл. 414, ал. 1, т. 3 думата „координатор“ да се замени с „инструктор на координатор“. | **Приема се** | | Предложението ще допринесе за повече яснота като се избегне тълкуването по отношение на това за какъв вид инструкторска квалификация се отнася разпоредбата на наредбата (инструктор на работно място на координатор, инструктор на работно място на ръководител полети, инструктор на тренажор и т.н.) | |
| **Предложения постъпили от авиокомпании, членове на АБА** | | | | | | |
| 1. | | В ал. 1 на чл. 25а , след думите „сертифицирани от ГД ГВА“ , да се добави: „или от надзорните органи на друга страна членка на EASA“.  Мотиви за предложението: Това е задължение на държавата като страна-членка на EASA. Главна дирекция „Гражданска въздухоплавателна администрация“ и сега признава оценки, извършени от центрове на други държави, но не би трябвало да има текст в наредбата, който изключва възможността за сертифициране от центрове, одобрени от други страни членки на EASA. | **Приема се** | | Регламент (ЕС) № 340/2015 и Регламент (ЕС) № 1178/2011 въвеждат единни изисквания за обучението, квалификацията и компетентността на лицата от авиационния персонал, попадащи в обхвата на съответния горецитиран регламент, по отношение на владеенето на езика, за да се осигури най-високо равнище на безопасност. Това допринася и за признаването на свидетелствата за правоспособност навсякъде в Европейския съюз и е основание за признаване от страна на ГД ГВА на извършеното оценяване от центрове (органи) за оценка на владеенето на език за нуждите на въздухоплаването, сертифицирани от надзорните органи на друга държава членка на EASA. | |
|  | |  |  | |  | |